Jonis Josef

Jonis Josef Afrah Abdulle (født 1992) er en norsk standupkomiker, serieskaper, tekstforfatter og programleder.

 Bakgrunn 
Josef vokste opp i drabantbyen Gulset. Han har somalisk familiebakgrunn.Robert Veiåker Johansen: Mannen som ville prøver alt - Portrettintervju i Aftenposten/Lørdag 19. februar 2022 Han begynte som aksjemegler i 2012, etter finansstudier på BI.

 Komiker og programskaper 
I 2014 begynte han å jobbe fulltid som komiker. Han har vært med i TV-programmene Latter Live og HumorLab og i dramaserien Unge lovende. Han har også hatt ukentlige podcastshow med humorgruppa Terningkast Tre, og jobbet sommeren 2017 som programleder i NRK P3. I 2019 ble han programleder i P3-programmet «Karakter» sammen med Henrik Farley og Martin Lepperød, fram til det ble avviklet i 2021. Josef ledet NRK-podkasten «Dynga», sammen med de samme programlederne fra «Karakter» fra 16. februar i 2022 til 20. desember 2023. 

Josef ble i 2017 nominert til Komiprisen som «Årets nykommer». I 2018 ble han også nominert til Stå opp-prisen for sitt bidrag til norsk stand-up. 

I samarbeid med NRK laget han TV-serien Kongen av Gulset, som ble vist på TV våren 2019. Serien vant Gullruten 2019 i klassen «Årets nyskapning» og Humorprisen i klassen «Årets humorprogram». Han ble nominert til publikumsprisen året morsomste på TV under Humorprisen 2020/2021 og 2022.

Josef er skuespiller i den norske filmatiseringen av Tre nøtter til Askepott. Han spiller også i krimkomedien «Purk». 

Han var bidragsyter til essaysamlingen Third culture kids (Gyldendal, 2019).

Referanser

 Eksterne lenker 




Kategori: Norske komikere
Kategori:Norske manusforfattere
Kategori:Norske podkastere
Kategori:Norske radioprogramledere
Kategori:Nordmenn av somalisk opphav
Kategori:NRK-journalister
Kategori:Programledere for NRK Radio
Kategori:Personer fra Skien kommune